Ümumdünya Poçt Günü

Oktyabr ayının 9-da bütün dünyada poçt sahəsi işçilərinin peşə bayramı - Ümumdünya poçt günüdür. Ümumdünya Poçt İttifaqının (ÜPİ) XIV konqresinin qərarı ilə Ümumdünya poçt günü 1874-cü ildə ittifaqın yaranması günü qeyd olunur. Bu münasibətlə "Azərpoçt" DM-si tərəfindən bir sıra tədbirlər həyata keçirilməkdədir. Ümumdünya Poçt Gününün qeyd olunması münasibətilə oktyabr ayının 5-də bütün poçt müəssisələrinin inzibatı binalarında, PŞ-lərdə və ətrafında səliqə-sahman, abadlıq işləri görülmüşdür. Hər bir poçt şöbələrində Ümumdünya poçt gününü xatırladan plakatlar asılmışdır.Bayramla əlaqədar zonalar üzrə vətəndaşların irad və təkliflərini dinləmək üçün Qusar rayonunda "Qaynar xətt" keçirilmişdir. O cümlədən "Azərpoçt" DM-nin Gənclər Təşkilatının heyəti bütün zonalar üzrə gənclərlə görüşlər keçirmiş və poçt haqqında geniş müzakirələr aparmışdır.

"Azərpoçt" Dövlət Müəssisəsinin bütün şöbə və idarələrində toplantılar keçirilmiş, məruzələr dinlənilmişdir. "Azərpoçt" DM-nin rəhbərliyi tədbirlər planına əsasən orta məktəb şagirdləri ilə görüşlər keçirmiş, onlara poçtun yaranma tarixi, poçt xidmətləri və poçtun müasir zamanda rolu barədə məlumat vermişdir.

Tədbirlər çərçivəsində Ümumdünya Poçt İttifaqının yaranmasının 134-cü ildönümü münasibətilə xüsusi təqvim ştempelləri hazırlanmış, 1 saylı PF-nin MPŞ-də poçt markalarından ibarət sərgi təşkil edilmiş, "Azərpoçt" DM-də və Poçt müəssisələrində Veteran Poçt işçiləri ilə görüşlər keçirilmişdir.

09.10.2008-ci il tarixdə Bayram ilə əlaqədar 3 Poçt Şöbəsinin açılışı olmuş, 5 Poçt Şöbəsi istifadəyə verilmişdir.
ÜPİ-nin yaranmasının 134-cü ildönümü münasibətilə Mərkəzi poçt şöbəsində toplantı keçirildi. Toplantını giriş sözü ilə "Azərpoçt"DM-in baş direktoru Qənbər Bəybalayev açdı. O ilk olaraq Rabitə və İnformasiya Texnologiyaları naziri, akademik Əli Abbasovun Ümumdünya poçt günü münasibətilə təbriki poçt işçilərinə çatdırdı. Baş direktor daha sonra Azərbaycan poçtunun yaranma və inkişaf tarixi haqqında danışdı. Tədbirdə həmçini, RİTN-nin DMŞ-nin müdir müavini N.Məmmədov və "Azərpoçt"DM-nin KNŞ-nin müdiri N.Qalayev poçtun keçmişi, ÜPİ –na daxil olmasının tarixi və poçtun hazırda əldə etdiyi nailiyyətləri barədə çıxış etdilər. 
Ölkə başçısı İlham Əliyevin tapşırıq və tövsiyələrinə uyğun olaraq Rabitə və İnformasiya Texnologiyaları naziri, akademik Əli Abbasovun rəhbərliyi altında Rabitə və İnformasiya Texnologiyaları, o cümlədən poçt rabitəsinin ən yüksək səviyyədə modernləşdirildiyinin qeyd edən Baş direktor Dünya Bankı ilə Azərbaycan hökuməti arasında imzalanan bank və maliyyə xidmətlərinin inkişafı layihəsinə uyğun olaraq ölkəmizdə poçt rabitəsinə bu xidmətlərin tətbiqindən sonra bu sektorun daha mükəmməl şəkildə inkişaf edəcəyini bildirdi.

Tədbir zamanı əmək fəaliyyətində fərqlənən bir qrup poçt işçisi "Azərpoçt" DM-nin "Fəxri Fərman"ı və qiymətli hədiyyələri ilə mükafatlandırıldı.

Sonra Sosialist Əməyi Qəhrəmanı Həcər İsababayeva və digər poçt veteranları çıxış edərək Ümumdünya poçt günü münasibətilə bütün poçt işçilərini təbrik edərək onlara göstərilən diqqət və qayğıya görə ölkə başçısı İlham Əliev cənablarına minnətdarlıq etdilər. Tədbir iştirakçıları təşkil edilmiş marka, zərf, şəkil və əl işləri sərgisi ilə tanış oldular.

Tədbirin sonunda "Azərpoçt" rəhbərliyi gələcək istismar üçün 5 yeni avtomobilin sürücülərə təqdim olunması mərasimində iştirak etdilər.

 Mənbə 

1 

Kateqoriya:Beynəlxalq günlər
Kateqoriya:Poçt
Kateqoriya:9 oktyabrdakı bayramlar